ONLINE TESTIRANJE ZA PRIJAM POLAZNIKA U PROGRAME CENTRA IZVRSNOSTI ZA 2020./21.

Poštovani,

Slijedi sažetak informacija preuzetih sa stranice CI vezano za testiranje pristupnika i skrećem pažnju na važnost pravovremene registracije na platformu EDUX radi pristupa testiranju.

Testiranje za polaznike izvanškolskih programa CI matematike, CI prirodoslovlja te CI novih tehnologija i informatike provest će se putem platforme EDUX za koju je **potrebna osobna registracija svakog pristupnika** koji je preko škole prijavljen za testiranje i čiji roditelj je potvrdio svoju privolu el. putem.

Registracijom na platformu EDUX (vidi: [Upute za registraciju na EDUX platformu](https://ci-sdz.hr/wp-content/uploads/2020/09/Edux-upute-za-1.-prijavu-korisnika-2.pdf)) potencijalni polaznici ulaze u virtualnu učionicu i pristupaju testiranju. Uvjet za pristupanje testiranju je internet veza te računalo ili laptop s kamerom, koja će biti upaljena tijekom testiranja kako bi se, unutar virtualne učionice, svaki pristupnik mogao nadgledati tijekom pisanja testa.

Dakle, kao i u klasičnoj učionici, potencijalni polaznici rješavaju test pod nadzorom mentora programa, samo što ih ovaj put mentori nadgledaju s udaljenosti. Više o načinu provedbe vidite u [Protokolu provedbe testiranja za prijem polaznika u programe CI SDŽ 20./21.](https://ci-sdz.hr/wp-content/uploads/2020/09/protokol-testiranja-CI-SDZ-20-21-2.pdf)

Termini održavanja ispita su:

Centar izvrsnosti informatike – subota, 26.9.2020. u 9.00 sati (vrijeme rješavanja testa: 45 minuta)

Centar izvrsnosti novih tehnologija – subota, 26.9.2020. u 10.30 sati (vrijeme rješavanja testa: 45 minuta)

Centar izvrsnosti matematike – subota, 3.10.2020. u 9.00 sati (vrijeme rješavanja testa: 90 minuta)

Centar izvrsnosti prirodoslovlja – subota, 3.10.2020. u 11.00 sati (vrijeme rješavanja testa: 60 minuta)

Napomena: testovi se otvaraju točno u navedeno vrijeme te neće biti dostupni ni prije ni poslije navedenog termina.

REGISTRACIJA PUTEM PLATFORME EDUX JE OBVEZNA I NAPRAVITE JE VEĆ DANAS.

Za sve nejasnoće javite se na *info@ci-sdz.hr*  te pratite daljnje obavijesti na stranicama [www.ci-sdz.hr](http://www.ci-sdz.hr/) i na <https://web.facebook.com/cisdz.hr>.

Svima sretno na testiranju!

Ivana Mušura,psihologinja